Eurooppa-neuvosto

Eurooppa-neuvostoa ei pidä sekoittaa Euroopan neuvostoon eikä Euroopan unionin neuvostoon.

Eurooppa-neuvosto, epävirallisesti EU:n huippukokous, on Euroopan unionin (EU) jäsenvaltioiden valtionpäämiehistä koostuva toimielin, jota johtaa EU:n presidentti. Eurooppa-neuvosto ei säädä lakeja, mutta voi tehdä koko unionia sitovia päätöksiä.   Eurooppa-neuvoston tehtävä on antaa EU:lle sen kehittämiseksi tarvittavat virikkeet sekä määritellä yleiset poliittiset suuntaviivat. Se on EU:n ylin poliittinen elin. 

Eurooppa-neuvoston puheenjohtajaa nimitetään mediassa joskus virheellisesti Euroopan unionin presidentiksi. Joulukuusta 2024 lähtien puheenjohtajana on toiminut Portugalin entinen pääministeri António Costa.

Historia
Eurooppa-neuvosto sai alkunsa vuonna 1974, kun EU:n poliittiset johtajat alkoivat pitää säännöllisesti kokouksia. Ensimmäinen Eurooppa-neuvoston kokous pidettiin 10. maaliskuuta – 11. maaliskuuta 1974 Irlannissa. Käytäntö virallistettiin Euroopan yhtenäisasiakirjassa vuonna 1987. Eurooppa-neuvoston puheenjohtajana toimi Lissabonin sopimuksen voimaantuloon asti kulloinkin Euroopan unionin neuvoston puheenjohtajana toimivan maan päämies tai pääministeri.

Joulukuun 2009 alusta Eurooppa-neuvostolla on kahdeksi ja puoleksi vuodeksi valittu puheenjohtaja, joka voidaan valita uudestaan kerran. Ensimmäinen viranhaltija oli Belgian entinen pääministeri Herman Van Rompuy. Hänet valittiin jatkokaudelle, joten hän hoiti tehtävää viisi vuotta. Järjestyksessä toinen puheenjohtaja oli Donald Tusk, joka myös sai jatkaa toisen toimikauden. Samoin kolmas viranhaltija Charles Michel valittiin uudelleen. Nykyinen neljäs puheenjohtaja António Costa hoitaa siis jo seitsemättä toimikautta.

Eurooppa-neuvostosta tuli EU:n virallinen toimielin Lissabonin sopimuksen myötä vuonna 2009, mutta sille oli jo aiemmin perustamissopimuksenkin tasolla annettu EU:n toimintaan liittyviä tehtäviä. Vuoden 1992 Maastrichtin sopimus teki Eurooppa-neuvostosta virallisen aloitteentekijän unionin tärkeimpien politiikkojen yhteydessä. Se sai myös valtuudet sopia vaikeista asioista, joista Euroopan unionin neuvostossa kokoontuneet ministerit eivät ole päässeet yksimielisyyteen. Eurooppa-neuvostoa ei pidä sekoittaa Euroopan unionin neuvostoon eli ministerineuvostoon, joka sekin tietyissä tapauksissa kokoontuu valtionpäämiesten tai hallitusten päämiesten tasolla.

Toiminta
Neuvosto kokoontuu virallisesti vähintään kaksi kertaa vuodessa yleensä kunkin puheenjohtajakauden loppupuolella. Käytännössä se kokoontuu neljästi vuodessa. Viralliset kokoukset pidetään yleensä Brysselissä Justus Lipsius -rakennuksessa, mutta epävirallisia kokouksia pidetään joskus myös puheenjohtajamaissa. Ennen vuotta 2003 kokoukset pidettiin puheenjohtajamaissa. Neuvostoon kokoontuvat jäsenmaiden valtionpäämiehet ja Euroopan komission puheenjohtaja. Kokouksissa Eurooppa-neuvoston jäseniä avustavat jäsenmaiden ulkoministerit ja Euroopan komission komissaarijäsen. Kokouksissa on mukana myös Euroopan parlamentin puheenjohtaja, joka avaa kokouksen.

Huippukokoukset

Puheenjohtajat

Jäsenet

 Nimi Kuva Valtio Arvonimi Poliittinen ryhmä António Costa kehyksetön|106x106px  Euroopan unioni Eurooppa-neuvoston puheenjohtaja(äänioikeudeton) Euroopan parlamentin sosialistien ja demokraattien ryhmä Ursula von der Leyen kehyksetön|107x107px  Euroopan unioni Euroopan komission puheenjohtaja(äänioikeudeton) Euroopan kansanpuolueen ryhmä Dick Schoof kehyksetön|109x109px  Pääministeri Sitoutumaton Bart De Wever kehyksetön|98x98px  Pääministeri Vihreät / Euroopan vapaa allianssi -ryhmä Rosen Željazkov kehyksetön|107x107px  Pääministeri Euroopan kansanpuolueen ryhmä Pedro Sánchez kehyksetön|120x120px  Pääministeri Euroopan parlamentin sosialistien ja demokraattien ryhmä Micheál Martin kehyksetön|107x107px  Taoiseach Uudistuva Eurooppa -ryhmä Giorgia Meloni 80px  Pääministeri Euroopan konservatiivien ja reformistien ryhmä Christian Stocker kehyksetön|121x121px  Liittokansleri Euroopan kansanpuolueen ryhmä Kyriákos Mitsotákis kehyksetön|120x120px  Pääministeri Euroopan kansanpuolueen ryhmä Andrej Plenković kehyksetön|103x103px  Pääministeri Euroopan kansanpuolueen ryhmä Níkos Christodoulídis kehyksetön|105x105px  Presidentti Sitoutumaton Evika Siliņa 80px  Pääministeri Euroopan kansanpuolueen ryhmä Gitanas Nausėda kehyksetön|119x119px  Presidentti Sitoutumaton Luc Frieden kehyksetön|109x109px  Pääministeri Euroopan kansanpuolueen ryhmä Robert Abela kehyksetön|106x106px  Pääministeri Euroopan parlamentin sosialistien ja demokraattien ryhmä Donald Tusk kehyksetön|106x106px  Pääministeri Euroopan kansanpuolueen ryhmä Luís Montenegro kehyksetön|103x103px  Pääministeri Euroopan parlamentin sosialistien ja demokraattien ryhmä Emmanuel Macron kehyksetön|120x120px  Presidentti Uudistuva Eurooppa -ryhmä Nicușor Dan kehyksetön|120x120px  Presidentti Sitoutumaton Ulf Kristersson kehyksetön|120x120px  Pääministeri Euroopan kansanpuolueen ryhmä Friedrich Merz kehyksetön|112x112px  Liittokansleri Euroopan kansanpuolueen ryhmä Robert Fico kehyksetön|110x110px  Pääministeri Sitoutumaton Robert Golob kehyksetön|129x129px  Pääministeri Uudistuva Eurooppa -ryhmä Petteri Orpo kehyksetön|106x106px  Pääministeri Euroopan kansanpuolueen ryhmä Mette Frederiksen kehyksetön|107x107px  Pääministeri Euroopan parlamentin sosialistien ja demokraattien ryhmä Andrej Babis 107x107px  Pääministeri Euroopan patriootit -ryhmä Viktor Orbán kehyksetön|106x106px  Pääministeri Euroopan patriootit -ryhmä Kristen Michal kehyksetön|106x106px  Pääministeri Uudistuva Eurooppa -ryhmä

 Lähteet 

 Aiheesta muualla 

 Eurooppa-neuvoston kotisivut

Luokka:Euroopan unionin politiikka
Luokka:Seulonnan keskeiset artikkelit
*